Document ID: 32004D0028

Απόφαση της Επιτροπής
της 23ης Δεκεμβρίου 2003
για την τροποποίηση των αποφάσεων 2002/799/ΕΚ και 2002/943/ΕΚ όσον αφορά την αναδιανομή της κοινοτικής χρηματοδοτικής συνδρομής στα προγράμματα των κρατών μελών για την εκρίζωση και την παρακολούθηση των ζωονόσων και στους ελέγχους που αποσκοπούν στην πρόληψη των ζωονόσων για το 2003
[κοινοποιηθείσα υπό τον αριθμό Ε(2003) 5014]
(Κείμενο που παρουσιάζει ενδιαφέρον για τον ΕΟΧ)
(2004/28/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), και ιδίως το άρθρο 24 παράγραφος 2 και τα άρθρα 29 και 32
Εκτιμώντας τα ακόλουθα:
(1) Η απόφαση 90/424/ΕΟΚ προβλέπει τη δυνατότητα χρηματοδοτικής συμμετοχής της Κοινότητας στην εκρίζωση και την παρακολούθηση των ζωονόσων και στους ελέγχους που αποσκοπούν στην πρόληψη των ζωονόσων.
(2) Η απόφαση 2002/799/ΕΚ της Επιτροπής(2) περιέχει κατάλογο των προγραμμάτων για την εκρίζωση και την παρακολούθηση ορισμένων ζωονόσων και των προγραμμάτων ελέγχων που αποσκοπούν στην πρόληψη των ζωονόσων, τα οποία μπορούν να τύχουν χρηματοδοτικής συνδρομής από την Κοινότητα το 2003. Η απόφαση καθορίζει επίσης το προτεινόμενο ποσοστό και το ανώτατο ποσό της συνδρομής για κάθε πρόγραμμα.
(3) Με την απόφαση 2002/943/ΕΚ της Επιτροπής(3) εγκρίθηκαν τα προγράμματα που περιέχονται στην απόφαση 2002/799/ΕΚ και καθορίζονται τα ανώτατα ποσά της κοινοτικής χρηματοδοτικής συνδρομής.
(4) Η Επιτροπή ανέλυσε τις εκθέσεις που διαβίβασαν τα κράτη μέλη σχετικά με τις δαπάνες των προγραμμάτων. Από την ανάλυση αυτή προέκυψε ότι ορισμένα κράτη μέλη δεν θα χρησιμοποιήσουν ολόκληρο το ποσό της συνδρομής για το 2003, ενώ άλλα θα δαπανήσουν ποσό μεγαλύτερο από εκείνο της συνδρομής.
(5) Η κοινοτική χρηματοδοτική συνδρομή σε ορισμένα από αυτά τα προγράμματα πρέπει, συνεπώς, να προσαρμοστεί. Είναι σκόπιμο να γίνει αναδιανομή των ποσών, διοχετεύοντας πόρους από προγράμματα των κρατών μελών που δεν χρησιμοποιούν το σύνολο της χρηματοδοτικής συνδρομής που τους χορηγήθηκε προς εκείνα τα οποία την υπερβαίνουν. Η αναδιανομή βασίζεται στις πλέον πρόσφατες πληροφορίες σχετικά με τις δαπάνες που έχει πραγματοποιήσει το ενδιαφερόμενο κράτος μέλος.
(6) Κατά συνέπεια, οι αποφάσεις 2002/799/ΕΟΚ και 2002/943/ΕΟΚ πρέπει να τροποποιηθούν αναλόγως.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και ΙΙ της απόφασης 2002/799/ΕΟΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η απόφαση 2002/943/ΕΚ τροποποιείται ως εξής:
1. στο άρθρο 6 παράγραφος 2, το ποσό "70000 ευρώ" αντικαθίσταται από το ποσό "0 ευρώ"·
2. στο άρθρο 7 παράγραφος 2, το ποσό "225000 ευρώ" αντικαθίσταται από το ποσό "0 ευρώ"·
3. στο άρθρο 9 παράγραφος 2, το ποσό "5000000 ευρώ" αντικαθίσταται από το ποσό "5200000 ευρώ"·
4. στο άρθρο 14 παράγραφος 2, το ποσό "1800000 ευρώ" αντικαθίσταται από το ποσό "2250000 ευρώ"·
5. στο άρθρο 20 παράγραφος 2, το ποσό "250000 ευρώ" αντικαθίσταται από το ποσό "70000 ευρώ"·
6. στο άρθρο 21 παράγραφος 2, το ποσό "600000 ευρώ" αντικαθίσταται από το ποσό "700000 ευρώ"·
7. στο άρθρο 23 παράγραφος 2, το ποσό "1800000 ευρώ" αντικαθίσταται από το ποσό "1600000 ευρώ"·
8. το άρθρο 26 παράγραφος 2, το ποσό "800000 ευρώ" αντικαθίσταται από το ποσό "1050000 ευρώ"·
9. στο άρθρο 30 παράγραφος 2, το ποσό "600000 ευρώ" αντικαθίσταται από το ποσό "350000 ευρώ"·
10. στο άρθρο 36 παράγραφος 2, το ποσό "150000 ευρώ" αντικαθίσταται από το ποσό "30000 ευρώ"·
11. στο άρθρο 37 παράγραφος 2, το ποσό "5000 ευρώ" αντικαθίσταται από το ποσό "15000 ευρώ"·
12. στο άρθρο 38 παράγραφος 2, το ποσό "150000 ευρώ" αντικαθίσταται από το ποσό "250000 ευρώ"·
13. στο άρθρο 39 παράγραφος 2, το ποσό "700000 ευρώ" αντικαθίσταται από το ποσό "650000 ευρώ"·
14. στο άρθρο 40 παράγραφος 2, το ποσό "5000 ευρώ" αντικαθίσταται από το ποσό "0 ευρώ"·
15. στο άρθρο 41 παράγραφος 2, το ποσό "300000 ευρώ" αντικαθίσταται από το ποσό "250000 ευρώ"·
16. στο άρθρο 45 παράγραφος 2, το ποσό "1000000 ευρώ" αντικαθίσταται από το ποσό "1040000 ευρώ".
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 23 Δεκεμβρίου 2003.

Labels: 0
15
6